Pressemelding Sandefjord 19.02.2020

**Nye lettere sverd og nytt kjede fra STIHL**

**STIHL lanserer et helt nytt konsept for sverd og kjede. Sverdene blir lettere enn noen gang med opptil 20 % lavere vekt, mens det nye kjedet .325” PRO har opptil 20 % høyere skjæreeffekt enn sin forgjenger.**

I februar 2020 lanserer STIHL et helt nytt konsept for sverd og kjede. Med den nye generasjonen øker skjæreeffekten samtidig som vekten går ned.

– Kombinasjonen av kjedet og de nye sverdene blir en bedre skjæreeffekt og balanse ved felling av trær, vedkapping, kvisting og tynning, sier Mats Gustafsson, nordisk produktsjef på STIHL.

**Light 04**

De nye sverdene Light 04 finnes i modellen .325” og er tilpasset det nye kjedet fra STIHL. Sverdene har en smalere bredde og smalere sideplater. Den slanke designen gir en lavere vekt og optimal balanse på motorsagen. Avhengig av sverdlengde reduseres vekten med mellom 10 og 20 % fra tidligere modeller. Den smalere utførelsen kombinert med et mindre nesehjul med færre tenner øker ytelsen ved innstikk og reduserer faren for eventuelle tilbakeslag.

De nye sverdene Light 04 er tilpasset STIHL sine motorsager MS 261 og MS 271.

**Nytt kjede .325” PRO**

Det nye kjedet .325” PRO er tilpasset motorsager i mellomklassen. Med en smalere tannbredde fra 7,7 til 6,8 mm reduseres vibrasjonene med 20 % og skjæreeffekten øker med opptil 20 % sammenlignet med forgjengeren .325” RS. Samtidig reduseres sponproduksjonen og sagehastigheten øker. Kjedet er tilpasset sverd med

1,3 mm sporvidde og er også tilpasset sverdet Light 04 .325”.

Kjedet og sverdene blir tilgjengelige i butikk løpet av første kvartal 2020.

**For mer informasjon kan du kontakte:**Mats Gustafsson, nordisk produktsjef STIHL, +46 302 248 00, mats.gustafsson@stihl.se Benedicte Movik, pressekontakt STIHL Norge, +47 33 42 05 00,
benedicte.movik@stihl.se

Läs mer på Mynewsdesk [här!](https://www.mynewsdesk.com/no/stihl)

**Om STIHL**

STIHL utvikler og produserer verktøy til hage, skogbruk og landskapspleie. Produktene selges kun via autoriserte Stihl-fagforhandlere. Det norske kontoret ligger i Sandefjord. I 2018 hadde STIHL en omsetning på 3,78 milliarder euro. Konsernet har drøyt 17 000 medarbeidere i ca. 160 land. Les mer på [www.stihl.no](http://www.stihl.no)